Lqelɛa n At Ɛebbas

Lqelɛa n At Ɛebbas neɣ lqelɛa , d taddart n tɣiwant n Iɣil Ɛli ( Tawilayt n Bgayet ) [ 1 ] , d tamdint taqburt, d tamanaɣt n Tagelda n At Ɛebbas seg lqern wis 16 [ 2 ] . ed tamanaɣt daɣen n lɛerc n At Ɛebbas [ 3 ] .

Tarakalt

Lqelɛa n At Ɛebbas tezga-d deg yidurar n Tiggura , i ɣezzif s ahat 1200 n lmitrat [ 4 ] , deg wazal n 66 ikilumitren ɣer anẓul-umalu n Bgayet , 78 ikilumitren ɣer agafa-umalu n Sṭif , ed 140 ikilumitren ɣer anẓul-usamar n Lezzayer [ 3 ] .

Ismal imazrayen

Deg 2010, izadaɣen n Lqelɛa n At Ɛebbas kecmen ɣer wumuɣ n Tigemmi taɣelnawt n Lezzayer : lǧameɛ n Sselṭan Ḥmed (Usaḥnun), lǧameɛ ameqqran, Nadi Ḍubaṭ (axxam n lmeqqrani), Aɣerbaz n Tiddukla n imassanen inselmen izzayriyen ed Luḍa lɛali [ 5 ] .

Deg 27 yulyu 2015 , Lqelɛa n At Ɛebbas ad d-tuɣal d aḥric aɣelnaw i iḥerzen, akken ad ḥerzen azalen-is imazrayen , idelsanen ed yisegdanen [ 6 ] .

Tizmilin